
Par nekustamā īpašuma "Vaivari" Ceraukstes pagastā, Bauskas novadā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai

	1.
	Rīkojuma projekts
 Par nekustamā īpašuma "Vaivari" Ceraukstes pagastā, Bauskas novadā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai
	Iebildums
Lai Tieslietu ministrijai būtu iespēja izvērtēt rīkojuma projektā paredzēto darbību atbistību normatīvo aktu prasībām, lūdzam pievienot rīkojuma projektam nepieciešamos dokumentus (tajā skaitā, nekustamā īpašuma vērtējuma atskaiti). Šobrīd rīkojuma projektam pievienots zemesgrāmatas nodalījuma noraksts, kadastra izdruka un apgrūtinājumu, situācijas, zemes robežu plāni. 
Piedāvātā redakcija
-
	Sintija Olehno (TM)

	2.
	Rīkojuma projekts
1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt nekustamā īpašuma "Vaivari" (nekustamā īpašuma kadastra Nr. 4050 003 0006) daļu - zemes vienību (zemes vienības kadastra apzīmējums 4050 003 01070) 7,57 ha platībā, zemes vienību (zemes vienības kadastra apzīmējums 4050 003 0171) 1,47 ha platībā un zemes vienību (zemes vienības kadastra apzīmējums4050 003 0173) 0,08 ha platībā - Ceraukstes pagastā, Bauskas novadā, kas nepieciešama projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai.
	Iebildums
Lūdzam labot rīkojuma projekta 1. punktā pieļauto kļūdu zemes vienības kadastra apzīmējumā 4050 003 01070 uz 40500030170 atbilstoši zemesgrāmatas nodalījuma un kadastra datiem. 
Piedāvātā redakcija
-
	Sintija Olehno (TM)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam anotācijā sniegt papildu informāciju par turpmāko piekļuves nodrošināšanu neatsavināmajām nekustamā īpašuma daļām (zemes vienībai ar kadastra apzīmējumu 40500030169 un zemes vienībai ar kadastra apzīmējumu 40500030172).
Rīkojuma projekta anotācijā norādīts, ka uz atsavināmās zemes vienības atrodas Bauskas novada pašvaldības tiesiskā valdījumā esoša būve (inženierbūve). Satiksmes ministrija veic darbības esošās inženierbūves - pašvaldības ceļa "Palejas-Lielkoki" posma iegūšanai Rail Baltica projekta realizācijai.
No kadastra datiem redzams, ka minētais pašvaldības ceļš šobrīd nodrošina piekļuvi gan atsavināmajām, gan neatsavināmajām nekustamā īpašuma daļām (tajā skaitā, dzīvojamajai mājai), līdz ar to lūdzam skaidrot plānoto rīcību attiecībā uz piekļuves neatsavināmajām nekustamā īpašuma daļām turpmāku nodrošināšanu pēc nekustamā īpašuma daļu atsavināšanas. Tāpat lūdzam anotācijā sniegt skaidrojumu par kadastra informācijas sistēmā attiecībā uz atsavināmajām zemes vienībām reģistrētajiem ceļa servitūtu apgrūtinājumiem - vai un kam šie kadastrā reģistrētie ceļa servitūti šobrīd nodrošina piekļuvi, kā arī to - kā un vai nekustamā īpašuma daļu atsavināšana šādas piekļuves iespējas ietekmēs. 
Piedāvātā redakcija
-
	Sintija Olehno (TM)



